laion/Wikipedia-Exotic huggingface dataset:
מיקי עמית

מיקי עמית (נולד בשנת 1945) הוא מאייר, צייר ומעצב גרפי ישראלי. חסיד הרישום הבסיסי. עבודותיו מאופיינות בדמויות ונוף אורבני משולבים בקו סוער ובצביעה אקספרסיבית. רישומיו מופיעים בלמעלה מ-25 ספרים בשלל תחומים. השתתף בעשרות תערוכות בישראל ובעולם. שירת כאיש צוות אוויר בטייסת 120 ובטייסת 103 הידועה כטייסת הפילים של חיל האוויר הישראלי. חלק ניכר מיצירות האמנות שלו עוסק בתחום התעופה ומעטר את ספרי הוצאת "מערכות", ביטאון חיל האוויר ועוד. יליד חיפה. כילד ציוריו החלו להתפרסם בעיתוני ילדים כמו דבר לילדים והארץ שלנו. במקביל לשירותו הצבאי למד במכון אבני לאמנות בתל אביב. עבודותיו מתפרסמות החל משנות ה-60 של המאה ה-20 ומוצגות בתערוכות בישראל ובעולם. נשוי ואב לשניים, מתגורר בתל מונד. סמוך לביתו הקים גלריה בה הוא מציג תערוכה קבועה מיצירתו. בנוסף, מעביר סדנאות ללימוד איור קל וקריקטורות וכן הרצאות לקהל הרחב. חבר באגודת המאיירים בישראל, באגודת הקריקטוריסטים בישראל ובאגודת ציירי התעופה באוסטרליה. ספרים באיורו של מיקי עמית (רשימה חלקית): יצחק שטייגמן, תולדות חיל האוויר מבצע "קדש" חיל האוויר בשנים 1950- 1956 התעצמות ופעילות, תל אביב: משרד הביטחון – ההוצאה לאור, תשמ"ו 1986 אורי דרומי, ערפל הקרב: מלחמת העולם השנייה שלא הכרתם, ירושלים: פרדס, תשע"ג 2013 אתר האינטרנט הרשמי של מיקי עמית עבודותיו של מיקי עמית באתר Flickr מיקי עמית במרכז המידע לאמנות ישראלית, מוזיאון ישראל מעבודותיו של מיקי עמית באתר אגודת המאיירים בישראל אמנות תעופתית, מצגת המציגה מבחר מעבודותיו של מיקי עמית מספרו "קווים בשמים" באתר מרקיע שחקים להיסטוריה תעופתית בישראל על הגלריה של מיקי עמית ופרטים ביוגרפיים, באתר גלארט-נט מיקי עמית (1945-), דף שער בספרייה הלאומית
Long Live Love

Long Live Love (בעברית: תחי האהבה) היה השיר שייצג את הממלכה המאוחדת בתחרות האירוויזיון של שנת 1974. התחרות נערכה בברייטון, אנגליה, וביצעה את השיר באנגלית הזמרת אוליביה ניוטון-ג'ון. כותבי השיר, ואלרי אוון והרולד ספירו, עבדו יחד עבור הוצאת Belwin Mills Publishing מאז 1970. הם חיברו שירים עבור אמנים אחדים, בהם ניוטון ג'ון, שהקליטה את השיר "Don't Move Away" כדואט עם קליף ריצ'רד. השיר הופיע בצד ב' של הלהיט של ריצ'רד "Sunny Honey Girl" משנת 1971. "Long Live Love" היה השיר השלישי שאוון וספירו הציעו לתחרות הקדם אירוויזיון הבריטית. ב-1970 הגיע השיר שלהם "Can I Believe" למקום הרביעי, וב-1971 הגיע השיר "In My World of Beautiful Things" למקום השישי והאחרון. ניוטון-ג'ון הציגה את ששת השירים המועמדים בתוכנית "Clunk Click" של ג'ימי סאוויל, ששודרה ב-23 בפברואר 1974. עם סיכום תוצאות ההצבעה לתחרות "שיר למען אירופה" השיר "Long Live Love" ניצח בבירור עם 27,387, כשהשיר במקום השני "Angel Eyes", שהיה השיר המועדף על ניוטון-ג'ון, קיבל 18,018. השיר בוצע שני בסדר השירים של התחרות, אחרי השיר "Keep me warm" בביצוע קריטה הולמסטרום מפינלנד, ולפני "Canta y sé feliz" בביצוע פרט נציג ספרד. המנצח על התזמורת היה ניק אינגמן, וניוטון-ג'ון לוותה בלהקה של חמש נשים, שכללה את ה-Ladybirds, השלישייה שליוותה את סנדי שו בשיר "Puppet on a String", זוכה תחרות האירוויזיון בשנת 1967. עם סיום ההצבעה קיבל השיר "Long Live Love" סך של 14 נקודות. הוא דורג במקום הרביעי יחד עם השירים "Bye Bye I Love You" של איירין שיר נציגת לוקסמבורג, ועם "Celui qui reste et celui qui s'en va" בביצוע רומואלד נציג מונקו. ניוטון ג'ון הקליטה את כל השירים שביצעה לתחרות בחירת השיר לאירוויזיון 1974. הם נכללים באלבום "Long Live Love" שיצא בדצמבר אותה שנה. השיר "Angel Eyes" שימש כצד ב' לסינגל של "Long Live Love". בבריטניה הגיע "Long Live Love" למקום ה-11 במצעד, ובאירלנד הגיע למקום התשיעי. השיר הגיע למקום ה-11 גם באוסטרליה. בציפייה להצלחה של השיר בעקבות ההופעה באירוויזיון יצא הסינגל ברחבי אירופה. הוא זכה להצלחה רבה בנורווגיה, שם שהה שלושה שבועות במקום השלישי, אחרי השיר הזוכה באירוויזיון "Waterloo" של להקת אבבא, והשירים "Devil Gate Drive" של סוזי קוואטרו, ואחריו "Seasons in the Sun" של טרי ג'קס. ניוטון-ג'ון הקליטה גרסה גרמנית של השיר. גרסאות כיסוי של "Long Live Love" הוקלטו בנורווגית ("Det Er Et Sted") ובפינית ("Kun Rakastaa"). נציגי הממלכה המאוחדת באירוויזיון 1975 היו הצלליות עם השיר "Let Me Be the One". מידע על היצירה "Long Live Love" באתר מיוזיק בריינז מידע על השיר "Long Live Love" באתר AllMusic מידע על היצירה "Long Live Love" באתר Discogs Ewbank, Tim (2008). Olivia: the biography of Olivia Newton-John. London: Piatkus. p. 97-100.  ISBN 978-0-7499-0984-0
פליקס אוז'ה-אליאסים

פליקס אוז'ה-אליאסים (בצרפתית: Félix Auger-Aliassime) הוא טניסאי קנדי. דירוג השיא שהגיע אליו הוא שישי בעולם בסבב ה-ATP, בנובמבר 2022. אוז'ה-אליאסים נולד ב-8 באוגוסט 2000 במונטריאול, בן לאב מאמן טניס מטוגו ואם מקנדה. בגיל חמש החל לשחק טניס. בשנת 2015 זכה עם בן ארצו דניס שפובלוב בטורניר הזוגות לנוער באליפות ארצות הברית הפתוחה. בשנה העוקבת זכה בטורניר היחידים לנוער באליפות ארצות הברית הפתוחה, והפסיד בגמר הזוגות עם שפולוב. הוא סיים שני בטורניר היחידים באליפות צרפת הפתוחה והפסיד בגמר טורניר הזוגות של אליפות וימבלדון. בתחרויות הבוגרים ב-2016 זכה לראשונה בטורניר מסבב הפיוצ'ר בברמינגהאם שבאלבמה. ב-2017 זכה בטורניר פיוצ'ר נוסף בשרברוק ובשני טורנירים מסבב הצ'אלנג'ר: בליון ובסביליה. ב-2018 הגן על תוארו בליון וזכה גם בטורנירים בבלואה ובטשקנט. ב-2019 הפסיד בגמר אליפות ריו הפתוחה מסדרת 500 של סבב ה-ATP, הפסיד בגמר אליפות ליון הפתוחה ובגמר אליפות שטוטגרט הפתוחה, שניהם טורנירים מסדרה ATP 250. באליפות קווינס קלאב הודח בחצי הגמר, לאחר שבסיבובים הקודמים גבר על גריגור דימיטרוב, ניק קיריוס וסטפנוס ציציפס. באליפות וימבלדון 2019 הודח בסיבוב השלישי. הצלחותיו בשנה זו הכניסו אותו לראשונה ל-100 ול-20 המדורגים הראשונים בסבב ה-ATP, ובשיאו למקום ה-17, באוקטובר 2019. בנובמבר 2021 נכנס לראשונה לרשימת עשרת המדורגים הראשונים. בפברואר 2022 זכה באליפות רוטרדם הפתוחה, טורניר מסדרת 500 של סבב ה-ATP, הוא גבר בחצי הגמר על אנדריי רובליוב ובגמר על סטפנוס ציציפס. באוקטובר 2022 זכה באליפות שווייץ באולם מסבב ATP 500, ובטורניר פירנצה ובאליפות האירופאית הפתוחה, שניהם מסבב ATP 250. הוא היה חבר בנבחרת גביע דייוויס של קנדה שהפסידה בגמר גביע דייוויס 2019 לספרד וזכתה בגביע ב-2022 לאחר ניצחון על אוסטרליה. ב-2022 היה שותף לזכייה הקנדית בגביע ה-ATP. באולימפיאדת פריז (2024) זכה יחד עם גבריאלה דברובסקי במדליית ארד בזוגות מעורבים. מדיה וקבצים בנושא פליקס אוז'ה-אליאסים בוויקישיתוף פליקס אוז'ה-אליאסים, ברשת החברתית פייסבוק פליקס אוז'ה-אליאסים, ברשת החברתית אקס (טוויטר) פליקס אוז'ה-אליאסים, ברשת החברתית אינסטגרם פליקס אוז'ה-אליאסים, באתר olympedia.org פליקס אוז'ה-אליאסים, באתר ה-ATP פליקס אוז'ה-אליאסים, באתר ה-ITF פליקס אוז'ה-אליאסים, באתר גביע דייוויס אמיר ענבר, "אין מתכון סודי": הנסיקה שלו נעצרה, אז הוא הצטרף למשפחה של רפאל נדאל, באתר הארץ, 12 באפריל 2021
Destiny Fulfilled

Destiny Fulfilled (בעברית: גורל שהתממש) הוא אלבום האולפן החמישי של להקת הבנות האמריקאית, דסטיניז צ'יילד. האלבום יצא לאור ב-16 בנובמבר 2004, על ידי חברות התקליטים קולומביה רקורדס וסוני אורבן מיוזיק. עם יציאתו נכנס האלבום אל המקום השני במצעד הבילבורד 200. אלבום זה היה האלבום הראשון של הלהקה מאז שהן יצאו להפסקה על מנת להתמקד בקריירות הסולו שלהם. בניגוד לאלבומים הקודמים שלהן הפעם כל בנות הלהקה היו מעורבות בהפקת וכתיבת האלבום. בנוסף לעבודה שלהן בעצמם על האלבום הלהקה עבדה גם עם מפיקים אשר עבדו איתם באלבומים קודמים לצד מפיקים חדשים כמו רוקווילדר, סוויז ביטז ורודני ג'רקינס. מבחינה לירית האלבום שואב השראה משיחה בה ניהלו בנות הלהקה בשבוע הראשון להקלטות האלבום על מה קרה בחייהן של כל אחת מאז הן התפצלו. שירי האלבום למעשה ממשיכים זה את זה ויוצרים סיפור אחד. מבחינה מוזיקלית האלבום מכיל שירי מיד טמפו לצד בלדות ומוזיקת R&B. האלבום קיבל ביקורות מעורבות מהמבקרים שכינו את הבלדות באלבום כ"בינוניות" ואף מתחו ביקורת על התוכן הלירי. האלבום זכה להצלחה כאשר הגיע למקום השני בארצות הברית ומכר שם 3 מיליון עותקים מה שהביא לכך שקיבל 3 מעמדות פלטינה. גם בבריטניה האלבום זכה להצלחה כאשר הגיע למעמד פלטינה כפולה ואף הגיע למעמד פלטינה גם באוסטרליה, קנדה, גרמניה ויפן. על מנת לקדם את האלבום הבנות הופיעו במספר אירועים וטקסים שונים בארצות הברית ובאירופה. בנוסף גם יצאו לסיבוב ההופעות "Destiny Fulfilled... and Lovin' It" ב-2005, וקיימו 67 הופעות. אחרי סיבוב ההופעות הלהקה התפרקה באופן רשמי. מתוך האלבום יצאו 4 סינגלים: "Lose My Breath", "Soldier", "Girl" ו-"Cater 2 U". אתר האינטרנט הרשמי של Destiny Fulfilled מידע על האלבום Destiny Fulfilled באתר MusicBrainz מידע על האלבום Destiny Fulfilled באתר AllMusic האלבום Destiny Fulfilled באתר Discogs האלבום Destiny Fulfilled באתר ספוטיפיי Destiny's Child - Destiny Fulfilled, Discogs (באנגלית) US CHART ALBUMS
סמיון גבריקוב

סמיון גבריקוב הוא כנר ישראלי. גבריקוב נולד ברוסיה ועלה לישראל בשנת 1998. הוא למד בבית הספר למוזיקה ע"ש בוכמן-מהטה, אצל אירינה סבטלובה. בשנת 2013 השתלם בקונסרבטוריון למוזיקה של ניו אינגלנד בבוסטון. הוא נגן ראשון בחטיבת הכינור השני בתזמורת הפילהרמונית הישראלית. גבריקוב הופיע כסולן עם תזמורות רבות ברחבי העולם, בהן התזמורת הלאומית של אוקראינה והתזמורת הקאמרית של מוסקבה. בישראל ניגן כסולן עם התזמורת הפילהרמונית הישראלית, התזמורת הסימפונית הישראלית ראשון לציון והתזמורת הסימפונית ירושלים. הוא הופיע עם מוזיקאים ידועי-שם, בהם שלמה מינץ, מישה מייסקי, עתר ארד, איתמר גולן, יצחק פרלמן, אידה הנדל ואחרים. הוא מנגן בכינור סטרדיוואריוס "אקס הבמאייר", שקיבל בהשאלה מיהודה זיסאפל. סמיון גבריקוב חבר סגל במחלקה למוזיקה קאמרית בבית הספר למוזינקה בוכמן-מהטה באוניברסיטת תל אביב. מלגות קרן התרבות אמריקה-ישראל מלגות "צפונות תרבות", קרן בוכמן-היימן וקרן ריצ'רד סטרלינג פרס תחרויות האביב מטעם קרן התרבות אמריקה-ישראל בשיתוף עם מוזיאון תל אביב לאמנות פרס קלרמונט לשנת 2006 אתר התזמורת הפילהרמונית הישראלית, ביוגרפיה של סמיון גבריקוב(הקישור אינו פעיל) יוטיוב, קונצרט קרן רונן, סמיון גבריקוב וטל סמנון חיים אוגוסט 2012 צפונות תרבות, פרס לסמיון גבריקוב ברכות מבית הספר למוזיקה ע"ש בוכמן-מהטה לתלמידיו, זוכי הפרס לשנת 2008-2007
אורי איזק

אוֹרי אִיזַק (נולד בי"ז בכסלו ה'תשמ"ח, 8 בדצמבר 1987) הוא עיתונאי ישראלי המשמש ככתב צבאי ויהודה ושומרון בחברת החדשות. איזק נולד בירושלים, למשפחה ציונית-דתית והוא בנם של ד"ר דורית איזק (לבית רייך) ושל גבריאל איזק, ולו שלושה אחים. הוא נכדו של ההיסטוריון מרדכי אליאב. בשנים 2006–2008 למד בישיבה הגבוהה "איילת השחר" באילת. התגייס לצה"ל באוגוסט 2008, עבר קורס חובשים ומסלול הכשרת לוחם ביחידת הקומנדו של חיל האוויר, שלדג, והשתחרר משירות קבע בשנת 2012. בשנת 2016 התמחה בלשכת ראש עיריית ירושלים, אצל דוד קורן, יועץ ראש העיר ניר ברקת לענייני מזרח ירושלים. בנוסף, איזק עבד כמורה לעברית במכינה הקדם-אקדמית אל-ח'וואריזמי לסטודנטים ערבים במזרח ירושלים, ומעת לעת ערך והגיש את תוכנית הרדיו "בראש צעיר" של רשת א' בקול ישראל. בשנת 2018 הצטרף לחברת החדשות כעורך בדסק האונליין. בשנת 2019 מונה למבזקן, וב-2023 מונה לכתב צבאי והכתב בשטחים המסקר את יהודה ושומרון. מגיש מפעם לפעם את "המהדורה הצעירה" – מהדורת חדשות המיועדת לבני נוער, ועד ראשית שנת 2020 נמנה עם צוות העורכים של "יומן הבוקר" ברדיו ירושלים. במקביל, ערך את כתב העת האינטרנטי לספרות "נקודה פסיק". הוא בוגר המרכז האקדמי שלם שבירושלים, בלימודי המזרח התיכון והאסלאם ובתוכנית ללימודים הומניסטיים. בשנת 2014, יחד עם שני חברים לספסל הלימודים, הקים וערך את כתב העת הסטודנטיאלי "קאנון" של המרכז האקדמי שלם. בין השנים 2017–2018 שימש כמתרגל בקורס "מבוא לספרות עברית והגות ציונית" שהעביר ד"ר אסף ענברי. ב-2024, הוא לומד פילוסופיה יהודית בהאוניברסיטה העברית בירושלים במסלול לתואר שני, ובמסגרתו הוא חוקר את הגותו של משה מנדלסון (רמבמ"ן) ופועלו על רקע ההוגים והמשכילים היהודים בני זמנו. נשוי לנוי בר, לשעבר דוברת תנועת הימין "אם תרצו" ודוברת השר עמיחי שיקלי. השניים הורים לבן ומתגוררים בירושלים. מדיה וקבצים בנושא אורי איזק בוויקישיתוף אורי איזק, ברשת החברתית פייסבוק אורי איזק, ברשת החברתית אקס (טוויטר) אורי איזק, ברשת החברתית אינסטגרם קשת 12 אורי איזק מצטרף ל״החדשות״ HD, באתר יוטיוב מהפכה בחדשות 12: המהדורה המרכזית משתדרגת, מי עובר תפקיד?, באתר אייס, 27 באוגוסט 2023 קאנון באתר המרכז האקדמי שלם בר זגה, חודשיים אחרי הצעת הנישואים: אורי איזק ונוי בר התחתנו, במדור "פנאי פלוס" באתר ynet‏, 16 באוגוסט 2023
קופהאזה

קופהאזה (בהונגרית: Kópháza) הוא כפר במחוז גיור-מושון-שופרון, שבצפון-מערב הונגריה. בשנים 1880 עד 1910 גרו בקופהאזה שישה יהודים. מדיה וקבצים בנושא קופהאזה בוויקישיתוף אתר האינטרנט הרשמי של קופהאזה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
לווה (כפר)

לווה (בהונגרית: Lövő) הוא כפר במחוז גיור-מושון-שופרון, שבצפון-מערב הונגריה. בלווה חיו מעט יהודים בתקופות זמן שונות: מדיה וקבצים בנושא לווה בוויקישיתוף אתר האינטרנט הרשמי של לווה (בהונגרית) נתוני העיירה באתר הלמ"ס ההונגרי מפקדי האוכלוסין של יהודי הונגריה, 1993
יוסי טייב

יוסף (יוסי) טייב (נולד ב-15 בפברואר 1981, י"א באדר ה'תשמ"א) הוא חבר הכנסת מטעם מפלגת ש"ס ויו"ר ועדת החינוך, התרבות והספורט. קודם לכן כיהן כסגן ראש מועצת קריית יערים. טייב נולד למשפחה תוניסאית ברובע החמישה-עשר של פריז בצרפת, ובו גדל עד גיל 15 אז עלה לישראל ולמד בישיבת מיר. התגייס לצה"ל ושירת בפלוגת חיל קשר גבעתי. אחרי נישואיו למד בכולל של מוסדות מאור חכמי המערב, ובכולל "דרכי הוראה לרבנים" שהוקם על ידי הרב מרדכי אליהו, בו הוסמך לרבנות. לאחר נישואיו, יצא לשליחות מטעם הסוכנות היהודית בעיר טולוז בצרפת שם שימש רב, הקים פרויקטים חינוכיים והשתתף בפרויקט "חינוך יהודי לתפוצות" של הסוכנות היהודית ומשרד החינוך. כשחזר לארץ בשנת 2008 החל לנהל פרויקטים לעולי צרפת בעמותת שלבים בקרן וולפסון עד שנת 2020. היה סגן ראש מועצת קריית יערים מטעם ש"ס, במסגרת איחוד עם דגל התורה המקומית. החל מהבחירות לכנסת העשרים ואחת ועד הבחירות לכנסת העשרים וארבע התמודד מטעם רשימת ש"ס ונחשב נציג עולי צרפת ברשימה. הוצב במקומות 15, 12, 11 ו-10 בהתאמה. נכנס לראשונה לכנסת בכנסת ה-23, כאשר ב-1 ביולי 2020, התפטר יואב בן-צור במסגרת החוק הנורווגי. עם הקמת ממשלת ישראל השלושים ושש הפסיק לכהן כחבר הכנסת, אך נכנס שוב ב-25 בינואר 2022 לאחר פרישת יו"ר המפלגה אריה דרעי במסגרת הסדר טיעון. בבחירות לכנסת העשרים וחמש נותר במקום ה-10 ברשימת ש"ס לכנסת ונבחר לכנסת. בכנסת זו כיהן כיו״ר ועדת החינוך, התרבות והספורט. טייב הוא תושב קריית יערים ואב לשישה. מדיה וקבצים בנושא יוסי טייב בוויקישיתוף יוסי טייב, באתר ערוץ הכנסת יוסי טייב, באתר הכנסת יוסי טייב, ברשת החברתית פייסבוק יוסי טייב, ברשת החברתית אקס (טוויטר) יוסי טייב, ברשת החברתית אינסטגרם יוסי טייב, באתר כנסת פתוחה מיכל אריאלי, ח"כ יוסי טייב: "בצרפת לא הצמידו לנו טיקטים, גם כאן איני מייצג זרם אחד", 10 בדצמבר 2020, באתר "הידברות" איתי גדסי, טלז-סטון מתאחדת: ש"ס ודגל ירוצו יחד, באתר רדיו קול חי, 27 בספטמבר 2018 ילקוט הפרסומים ה'תשע"ט, חוברת 8003 יוסי טייב הוא מועמד דובר צרפתית ברשימת מפלגת ש"ס, במקום ה־12 (בצרפתית), בעמוד הפייסבוק של כאן בצרפתית, 3 בספטמבר 2019 (אורך: 14:27) ועדת הבחירות המרכזית לכנסתהפניה לדף הבית הבחירות לכנסת ה-21 ועדת הבחירות המרכזית לכנסתהפניה לדף הבית הבחירות לכנסת ה-22 ועדת הבחירות המרכזית לכנסת הבחירות לכנסת ה-23 ועדת הבחירות המרכזית לכנסת הבחירות לכנסת ה-24 יהדות התורה וש"ס יממשו את החוק הנורבגי, באתר בחדרי חרדים, 5 באפריל 2021
Thinking About It (Let It Go)

Thinking About It (Let It Go) הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-27 ביולי 2015, כסינגל השלישי מתוך אלבומו השלישי של גושן "דברי איתי יותר", על ידי חברת התקליטים סוני מיוזיק אנטרטיינמנט. השיר נכתב והולחן על ידי נתן גושן והופק על ידי גלעד שמואלי. השיר הוא בסגנון הדאנס-פופ. עם יציאתו, עלה השיר לרשת הזרמת המדיה ספוטיפיי וצבר מעל ל-138 מיליון השמעות. השיר זכה להצלחה רבה בישראל ומסביב לעולם, בכך שזכה במעמד זהב בנורווגיה, שוודיה ודנמרק ובמעמד פלטינה בהולנד. כמו כן, הגיע השיר לצמרת המצעד הישראלי של מדיה פורסט ואף הופיע במצעדים בארצות שונות. הווידאו קליפ הנלווה לשיר הועלה לערוץ ה-Vevo של נתן גושן ב-13 במאי 2016. נכון לינואר 2023, מונה הצפיות של הקליפ ביוטיוב עומד על כ-12 מיליון. לדף השיר באתר הספרייה הלאומית Thinking About It (Let It Go) [KVR Remix], נבדק ב-2020-01-16 נתן גושן: אירופה אוהבת את Thinking About It, באתר יוסמיוסיק שיא בינלאומי חדש לנתן גושן – 50 מיליון השמעות בשירות הספוטיפיי, באתר יוסמיוסיק Nathan Goshen - Thinking About It (Let It go) (KVR Remix), נבדק ב-2020-01-16 Thinking About It (Let It Go) באיגוד תעשיית ההקלטות הדני (בדנית)
8 Days of Christmas

8 Days of Christmas (בעברית: שמונה ימים של חג מולד) הוא אלבום האולפן הרביעי ואלבום חג המולד הראשון של להקת הבנות האמריקאית, דסטיניז צ'יילד. האלבום יצא לאור ב-30 באוקטובר 2001 על ידי חברת התקליטים קולומביה רקורדס. עם יציאתו נכנס האלבום אל המקום ה-34 במצעד הבילבורד 200. האלבום מכיל ברובו גרסאות כיסוי לשירי חג מולד מקוריים אך מכיל בתוכו גם מספר שירים מקוריים אשר מכילים ביטים של אפ-טמפו בסגנון R&B עכשווי. האלבום הוקלט במהלך קיץ 2001 בארצות הברית אך אחת מחברות הלהקה, קלי רולנד, אמרה כי חלק מהאלבום גם הוקלט ביפן במהלך סיבוב הופעות שלהן. בנוסף ביונסה הצהירה כי השירים לאלבום נכתבו שנתיים קודם לכן לאחר שהן הלכו לאולפן לעשות שירים עבור חג המולד ומכאן עלה להן גם הרעיון להכין אלבום. הסינגל הראשון מהאלבום היה שיר הנושא שלו "8 Days of Christmas", אשר יצא לאור ב-16 בדצמבר 2001 אם כי השיר יצא לאור לראשונה במסגרת הוצאת מהדורה מחודשת לאלבום The Writing's on the Wall, בנובמבר 2000. מידע על האלבום 8 Days of Christmas באתר MusicBrainz מידע על האלבום 8 Days of Christmas באתר AllMusic האלבום 8 Days of Christmas באתר Discogs האלבום 8 Days of Christmas באתר ספוטיפיי Keyta's Vibe - DESTINY'S CHILD, web.archive.org, ‏2010-09-18 8 Days of Christmas - Destiny's Child | Songs, Reviews, Credits, AllMusic (באנגלית) US CHART ALBUMS Gold & Platinum, RIAA (באנגלית) Gold/Platinum, Music Canada (באנגלית)
Genie Gets Her Wish

Genie Gets Her Wish (השדה מקבלת את משאלתה) הוא אלבום DVD של הזמרת כריסטינה אגילרה, אשר יצא ב-14 בדצמבר 1999 ומכיל הופעות חיות לשירים שלה כולל קטעי מאחורי הקלעים וגרסאות מחודשות. האלבום זכה להצלחה כאשר הגיע למעמד פלטינה בארצות הברית ולמקום ה-7 בשוודיה. במהלך ריאיון עם MTV סיפרה הזמרת על העבודה על האלבום כאשר אמרה: "זה יהיה מעניין להראות כל מיני צדדים שבי. כי כשאתם רואים אותי על הבמה אתם אומרים 'אוקיי כריסטינה אגילרה על הבמה', אבל אז מה קורה אחריי שהמצלמות כבות? היא הולכת הביתה, מורידה את האיפור שלה ומתכוננת להיכנס למיטה? אבל אתם יודעים מה קורה אחריי שכל המעריצים הולכים והיא מסיימת להיפגש איתם? מה היא אוהבת? אני באמת אדם שונה מאיך שאני נראית בציבור. אני מאוד מאוד מופנמת." "Genie in a Bottle" "So Emotional" "Come On Over Baby (All I Want Is You)" "What a Girl Wants" "I Turn to You" "At Last" "When You Put Your Hands On Me" "The Christmas Song" ("Chestnuts Roasting On An Open Fire)" האלבום Genie Gets Her Wish באתר Discogs "Gold and Platinum Searchable Database". Recording Industry Association of America. אורכב מ-המקור (Enter the keyword "Christina Aguilera" in the search box) ב-4 בספטמבר 2015. נבדק ב-26 באוגוסט 2013. {{cite web}}: (עזרה)
הר מקמהון (אנטארקטיקה)

הר מקמהון (באנגלית: Mount McMahon) הוא הר ברכס אראמיס בהרי הנסיך צ'ארלס, באדמת מק. רוברטסון שבאנטארקטיקה. ההר ממוקם 9 קילומטרים מערבית להר בושר. ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה. ההר נקרא על שמו של ר. מקמהון (R. McMahon), מפקוד תחנת מוסון בשנת 1963. הר מקמהון באתר הסקר הגאולוגי של ארצות הברית הר מקמהון באתר הגאזט האנטארקטי של ממשלת אוסטרליה הר מקמהון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
יוליה מלצר

יהודית "יוליה" איסקובנה מלצר (ברוסית: Юдифь "Юлия" Исааковна Мельцер; ‏1911 – 1968) הייתה בלרינה יהודייה-אוקראינית. נודעה כאשתו של יאקוב ג'וגאשווילי, כלתו של יוסיף סטלין ואמה של נכדת סטלין המתרגמת גלינה ג'וגאשווילי (אנ'). מלצר נולדה למשפחה יהודית באודסה והתפרסמה כרקדנית בעיר. היא הייתה נשואה בשנית לקצין נ.ק.ו.ד. בשם ניקולאי בסאראב, כשפגשה את ג'וגאשווילי, ופתחה בהליכי גירושין כדי להינשא לו. זמן מה לאחר מכן נעצר בסאראב בידי הנ.ק.ו.ד. והוצא להורג. אז נישאה לג'וגאשווילי ולהם שני ילדים. מקובל שסטלין הורה על כליאת כלתו בכלא לוביאנקה במשך שנות שביו של בעלה, בנו של סטלין, במחנה הריכוז הגרמני זקסנהאוזן עד שהתאבד (1941–1943). יוליה מלצר נפטרה ממחלת הסרטן בשנת 1968. אורי דרומי, ערפל הקרב: מלחמת העולם השנייה שלא הכרתם, ירושלים: פרדס, תשע"ג 2013. עמ' 21–22. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הר מקמהון

האם התכוונתם ל... הר מקמהון (אנטארקטיקה) – הר בהרי הנסיך צ'ארלס באדמת מק. רוברטסון שבאנטארקטיקה הר מקמהון (טסמן) – הר בחבל טסמן שבאי הדרומי של ניו זילנד הר מקמהון (מרלבורו) – הר בחבל מרלבורו שבאי הדרומי של ניו זילנד הר מקמהון (אוסטרליה המערבית) – הר במדינת אוסטרליה המערבית שבאוסטרליה הר מקמהון (ניו סאות' ויילס) – הר במדינת ניו סאות' ויילס שבאוסטרליה
חוף שקלטון

חוף שקלטון (באנגלית: Shackleton Coast) הוא חלק מחוף שטח חסות רוס, שבאנטארקטיקה. החוף מצוי מצידו המערבי של מדף הקרח רוס - באזור שבין כף סלבורן ופסגת איירדרופ, בצידו המזרחי של קרחון בירדמור. הר צ'יוורס בגובה של 1765 מ' ופסגת סטורם בגובה של מעל 3 ק"מ ממקומים באזור. שמו של החוף ניתן לו בשנת 1961 על ידי ועדת השמות האנטארקטית של ניו זילנד. החוף נקרא על שמו של סר ארנסט שקלטון, שבשנים 1901–1903 היה אחד המשתתפים במשלחת סקוט לכיבוש הקוטב הדרומי. לאחר מכן הוביל שלוש משלחות חקר לאנטארקטיקה ובהן משלחת נמרוד (בין השנים 1907–1909). שקלטון גילה את האזור שבין מפרצון שקלטון לקרחון בירדמור, וכן גילה את המסלול הנוח ביותר להגיע אל הקוטב הדרומי, אך בשל מחסור באספקה הגיע למרחק של 180 קילומטרים מהקוטב. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 243 • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 162, 427, 709 חוף שקלטון באתר הגאזט האנטארקטי של ארצות הברית חוף שקלטון באתר הגאזט האנטארקטי של ממשלת ניו זילנד חוף שקלטון באתר הגאזט האנטארקטי המשווה SCAR של ממשלת אוסטרליה תצלום לוויין של אזור חוף שקלטון חוף שקלטון באתר "מפות עתיקות" מידע גאוגרפי והיסטורי
גלינה ויינגרטן

גלינה ויינגרטן (ברוסית: Галина Вайнгартен; נולדה בשנת 1953) היא אתלטית עבר יהודיה - סובייטית, זוכת מדליית ארד באליפות אירופה הראשונה באתלטיקה לנוער (1970) בריצת 800 מטר. באליפות אירופה באתלטיקה הראשונה לנוער (מתחת לגיל 20) (אנ') שנערכה בפריז, צרפת ב-13 בספטמבר 1970 זכתה ויינגרטן במדליית ארד בריצת 800 מטר בתוצאה של 2:06.45 דקות, אחרי וולטרוד שטרוצר ממזרח גרמניה (2:05.29 דקות) וזילביה שנק ממערב גרמניה (2:05.30 דקות). בשנת 1973 קבעה ויינגרטן בריצת 800 מטר תוצאה של 2:05.3 דקות, תוצאה שדירגה אותה במקום השני בברית המועצות לגילה ו-11 בכלל. בתה של גלינה היא אירינה ויינגרטן, אלופה ושיאנית ישראל בריצות למרחקים בינוניים. גיליון חודש יוני של מגזין עולם הריצה יצא השבוע למדפים - תמונה של גלינה ויינגרטן, ‏sportweb‏ 9 ביולי 2019 Галина Вейнгартен,‏rusathletics‏, 1971 (ברוסית) Галина Вейнгартен,‏rusathletics‏, 1974 (ברוסית) Галина Вейнгартен,‏rusathletics‏, 1974 (ברוסית) ערך זה הוא קצרמר בנושא אישים ובנושא אתלטיקה. אתם מוזמנים לתרום לוויקיפדיה ולהרחיב אותו.
ירוחם צייזל

ירוחם צייזל (1909 – 26 במאי 1987) היה ראש העיר חיפה בשנים 1975-1978. ירוחם צייזל נולד בשנת 1909 בעיירה טרנוב שבגליציה (אז הייתה חלק מהאימפריה האוסטרו-הונגרית, כיום בדרום מזרח פולין). צייזל גדל בבית ציוני וכבר בצעירותו היה חבר תנועת השומר הצעיר ומדריך קבוצות נוער של תנועת החלוץ. בשנת 1932 עלה לארץ ישראל והצטרף לקיבוץ עין המפרץ. כמו כן עסק בסבלות בנמל חיפה ועבד בחפירת בריכות דגים באזור בו היו ביצות נחל נעמן. בשנת 1933 עבר להתגורר בחיפה והחל לעבוד כחשמלאי בחברת החשמל. צייזל היה חבר בארגון ההגנה, וכיהן כמזכיר אגודת פועלי המתכת. בשנת 1936 עבר להתגורר בקריית חיים. בשנת 1961 נבחר צייזל למועצת העיר חיפה, ובשנת 1969 לסגן ראש העיר. בשל מחלתו של משה פלימן נבחר להיות ממלא מקום ראש העיר, ועם פטירתו של פלימן נבחר לראש העיר וכיהן בתפקיד עד בחירתו של יוסף אלמוגי בשנת 1974. לאחר התפטרותו של אלמוגי מראשות העיר בשנת 1975 נבחר לתפקיד ראש העיר וכיהן בתפקיד זה עד שנת 1978. בתקופת כהונתו החלה בניית הטיילת בבת גלים, וב-1977 הוקם ארכיון העיר חיפה. בשנת 1979 נבחר לתפקיד ראש מועצת המשנה בקריית חיים - תפקיד אותו מילא עד יום מותו. כיום ישנה כיכר מרכזית ורחוב בעיר על שמו. שרה ומאיר אהרוני, אישים ומעשים בחיפה והסביבה, 1993. מדיה וקבצים בנושא ירוחם צייזל בוויקישיתוף ארכיון העיר - דורות ארכיון העיר באתר עיריית חיפה